为下列古文添加标点：
清河王阳平王河南王河闲王长乐王广平王京兆王道武皇帝十男宣穆刘皇后生明元皇帝贺夫人生清河王绍大王夫人生阳平王熙王夫人生河南王曜河闲王修长乐王处文二王母氏阙段夫人生广平王连京兆王黎皇子浑及聪母氏并阙皆早薨无后清河王绍天兴六年封凶佷险悖不遵教训好轻游里巷劫剥行人斫射犬豕以为戏乐太祖甞怒之倒悬井中垂死乃出太宗常以义方责之遂与不恊恒惧其为变
答案：清河王　阳平王　河南王　河闲王　长乐王　广平王　京兆王

道武皇帝十男。宣穆刘皇后生明元皇帝，贺夫人生清河王绍，大王夫人生阳平王熙，王夫人生河南王曜。河闲王修、长乐王处文二王母氏阙。段夫人生广平王连、京兆王黎。皇子浑及聪母氏并阙，皆早薨，无后。

清河王绍，天兴六年封。凶佷险悖，不遵教训。好轻游里巷，劫剥行人，斫射犬豕，以为戏乐。太祖甞怒之，倒悬井中，垂死乃出。太宗常以义方责之，遂与不恊，恒惧其为变